ORGANIZACIÓN MUNICIPAL
ADMINISTRACIÓN LOCAL — Municipal — Rosal, O (Outros documentos, notificacións e informacións públicas, 08/07/2019)

De conformidade co disposto nos artigos 44.2, 46.1 e 52.4 do Real Decreto 2568/1986, de 28 de novembro, polo que se aproba o Regulamento de organización, funcionamento e réxime xurídico das Entidades locais, procédese á publicación das resolucións da Alcaldía deste Concello do Rosal sobre composición, atribucións e funcionamento da Xunta de Goberno, nomeamento de Tenentes de Alcalde e delegacións de Alcaldía en Concelleiros adoptadas o 20 e 21 de xuño de 2019: Constituída a nova Corporación, en sesión extraordinaria celebrada o día 15 de xuño de 2019, como consecuencia das eleccións locais celebradas o día 26 de maio de 2019 procedese a determinar o novo réxime de organización e funcionamento de este Concello, dentro do que se atopa a Xunta de Goberno Local como órgano de carácter necesario nos concellos que conten con unha poboación de dereito superior a 5.000 habitantes segundo o artigo 20.1 c) da Lei 7/1985, de 2 de Abril, Reguladora das Bases de Réxime Local. Segundo dispón o artigo 23 da LRBRL a Xunta de Goberno Local estará integrada polo/a Alcalde/sa, que a preside, e por un número de Concelleiros non superior ao terzo do número legal dos mesmos, nomeados e separados libremente polo/a Alcalde/sa. Ten como función propia e indelegable a asistencia permanente ao Alcalde no exercicio das súas atribucións, así como aquelas outras que lle deleguen o Pleno ou o Alcalde ou lle atribúan as Leis. Na súa virtude, no uso das facultades que a esta Alcaldía lle confiren os artigos 23 de da Lei 7/1985, de 2 de Abril, Reguladora das Bases de Réxime Local, en relación con artigos 43.2, 52 y 53 do Real Decreto 2568/1986 de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais, resolvo: PRIMEIRO: A Xunta de Goberno Local do Concello do Rosal, como órgano colexiado de carácter necesario, quedará integrado por esta Alcaldía-Presidencia, que a presidirá e polos seguintes concelleiros: Conforme o disposto no artigo 113.3 do RD 2568/1986, polo que se aproba o Regulamento de Organización, Réxime Xurídico e Funcionamento das Entidades Locais, poderán asistir outros membros da Corporación no ámbito das súas actividades a requirimento da Alcaldesa. SEGUNDO: A Xunta de Goberno Local asumirá as funcións de asistencia e asesoramento a esta Alcaldía que lle atribúen directamente os artigos 23.2 da LRBRL e 53.1 do ROF, así como as que lle atribúan directamente as leis, e por delegación desta Alcaldía asumirá as seguintes atribucións sen prexuízo da súa avocación en calquera momento segundo o disposto na Lei de Réxime Xurídico do Sector Público. (Lei 40/2015, de 1 de outubro): 1. Aprobar a oferta de emprego público de acordo co orzamento e a plantilla aprobados polo Pleno.2. Aprobar as bases das probas para a selección do persoal funcionario e laboral fixo, e para os concursos de provisión de postos de traballo.3. As aprobacións dos instrumentos de planeamento de desenvolvemento do planeamento xeral non expresamente atribuídas ó Pleno, así como dos instrumentos de xestión urbanística e dos proxectos de urbanización.4. As contratacións e concesións de toda clase cando sexan competencia da Alcaldía, agás as que teñan a cualificación de contrato menor en atención á súa contía.5. A aprobación dos proxectos de obras e de servizos cando sexa competente para a súa contratación ou concesión, conforme o parágrafo anterior, e estean previstos no orzamento.6. O outorgamento das licencias urbanísticas, de apertura e de primeira ocupación, agás que as leis sectoriais o atribúan expresamente ó Pleno ou á Xunta de Goberno.7. Autorizar e dispoñer os gastos correspondentes ás competencias delegadas.8. A adquisición de bens e dereitos, cando o seu valor non supere o 10 por 100 dos recursos ordinarios do orzamento nin os tres millóns de euros, así como o alleamento do patrimonio que non supere o porcentaxe nin a contía indicados nos seguintes supostos: 1º.—A de bens inmobles, sempre que estea prevista no orzamento.2º.—A de bens mobles, salvo os declarados de valor histórico ou artístico cuxo alleamento non se encontre previsto no orzamento.9. A solicitude de subvencións para obras, actividades ou servizos municipais, que expresamente requiran acordo da Xunta de Goberno Local e competencialmente non estea atribuída ao Pleno da Corporación, sen prexuízo de que a Alcaldía efectúe por exclusión as demais solicitudes, ou ben por razóns de urxencia, a Alcaldía efectúe estas actuacións dando conta á Xunta de Goberno Local.10. A aprobación da inscrición de asociacións no Rexistro Veciñal.11. A aprobación de altas e baixas do servizo de axuda no fogar.12. A resolución dos expedientes de devolución de fianzas e depósitos. TERCEIRO: Nos acordos que se adopten pola Xunta de Goberno Local por delegación, deberá facerse constar esta circunstancia e se entenderán ditados por esta Alcaldía como titular da competencia orixinaria, sendo inmediatamente executivos. Non obstante, esta Alcaldía reservase a posibilidade de avocar en calquera momento a competencia delegada, conforme ao establecido nos artigos 116 do ROF, en relación co artigo 14 da Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común. CUARTO: O réxime xurídico da presente delegación será o previsto con carácter xeral nos artigos 114 a 118 do ROF. QUINTO: Notificar o presente Decreto aos concelleiros afectados, o cal surtirá efectos dende o día seguinte ao da súa sinatura, entendéndose tacitamente aceptado o cargo, agás manifestación expresa nos tres días hábiles seguintes sen prexuízo da súa publicación no Boletín Oficial da Provincia e no do Concello de O Rosal. SEXTO: Dar conta do presente Decreto ao Pleno do Concello, na sesión extraordinaria que se convoque en cumprimento do disposto no artigo 38 do ROF, a efectos de que sexa coñecedor do seu contido. SÉTIMO: Convocar sesión constitutiva da Xunta de Goberno Local que se celebrará na Sala de Xuntas da Casa Consistorial o vindeiro día 27 de xuño ás 13:00 horas. OITAVO: A Xunta de Goberno Local, previa convocatoria realizada pola Alcaldía, celebrará, na Sala de Xuntas da Casa Consistorial sesión ordinaria os xoves cada quince días ás 13:30 horas, en primeira convocatoria, e, se non existira quórum, unha hora despois, en segunda convocatoria.” Vista a celebración das eleccións municipais o día 26 de maio de 2019 e estando constituída a Corporación do Rosal desde o o día 15 de xuño De conformidade co disposto nos artigos.20.1 a), 21.2 e art.23.3 da Lei 7/1985, Reguladora das Bases do Réxime Local, art.62 e 63 da Lei 5/1997 de Administración Local de Galicia, e o art.46.1 do RD 2568/1986, polo que se aproba o Regulamento de Organización, Réxime Xurídico e Funcionamento, é atribución do Alcalde o libre nomeamento e cesamento dos Tenentes de Alcalde de entre os membros da Xunta de Goberno. Previo cumprimento do establecido na citada lexislación, Primeiro.— Designar TENENTES DE ALCALDE do Concello do Rosal aos/ás seguintes concelleiros/as membros da Xunta de Goberno Local, na orde que se determina de seguido: 1º Tenente de Alcalde: DªSarah Catherine Balceras Mileo.2º Tenente de Alcalde: D. Germán Fernández Rodríguez. Os/as Tenentes de Alcalde citados/as substituirán, unha vez aceptado o cargo, pola orde do seu nomeamento, ao Alcalde na totalidade das súas funcións nos casos de ausencia, enfermidade ou impedimento, sen prexuízo de efectuar en cada caso a correspondente delegación. Segundo.— Notificar persoalmente aos/ás designados/as, entendéndose tacitamente aceptado o cargo agás manifestación expresa nos tres días hábiles seguintes, e publicar os mencionados nomeamentos no Boletín Oficial da Provincia e no taboleiro de anuncios do Concello, segundo o establecido no artigo 46.1 do Regulamento de Organización, Funcionamento e Réxime Xurídico das Entidades Locais, sen prexuízo da súa efectividade dende o día seguinte ó da presente resolución. Terceiro.— Dar conta ao Pleno municipal da presente resolución en consonancia co previsto no artigo 38 do ROF.” Téndose constituído a Corporación Municipal en sesión do Pleno celebrada o día 15 de xuño de 2019. Tendo atribuída esta Alcaldía por lei a facultade de delegar determinadas atribucións nos Concelleiros da Corporación segundo o disposto no art.23.4 da Lei 7/1985, Reguladora das Bases do Réxime Local e no art.61.3 da Lei 5/1997, de Administración Local de Galicia e facelo con carácter xeral a favor dos membros da Xunta de Goberno Local e con carácter especial a favor dos diferentes Concelleiros. Visto o réxime xurídico desas delegacións establecido nos artigos 43 a 45 e 114 a 118 do RD 2568/1986, polo que se aproba o Regulamento de Organización, Funcionamento e Réxime Xurídico das Entidades Locais, en uso das atribucións que me confire a normativa legal vixente, Primeiro.— Realizar a favor dos membros da Xunta de Goberno Local, que se dirán, as delegacións xenéricas seguintes: — Realizar a favor dos concelleiros que se citan as delegacións específicas seguintes: Estas delegacións comprenderán a dirección interna e a xestión dos servizos correspondentes, sen posibilidade de resolver mediante actos administrativos que afecten a terceiros. Esta Alcaldía mantén, sen delegar, as áreas de Economía e Facenda, Formación e Emprego, Comercio, Participación Cidadá, Comunicación e Transparencia e Novas Tecnoloxías. Segundo.— A Alcaldía en calquera momento poderá asumi-las atribucións delegadas nesta Resolución sen prexuízo da súa avocación segundo o disposto na Lei 40/2015, de 1 de outubro de réxime xurídico do sector público. Terceiro.— Da presente resolución darase conta ao Pleno na primeira sesión que celebre, notificándose ademais persoalmente aos/as designados/as entendéndose tacitamente aceptado o cargo, agás manifestación expresa nos tres días hábiles seguintes, e será publicada no Boletín Oficial da Provincia e no taboleiro de anuncios do Concello, sen prexuízo da súa efectividade dende o día seguinte ao da presente Resolución. Cuarto.— No non previsto nesta Resolución rexerá o disposto na Lei 7/1985, Lei 5/1997 e RD 2568/1986, no marco das regras que para as delegacións se establece nestas normas.” A ALCALDESA ASDO. ÁNXELA FERNÁNDEZ CALLÍS